**ΜΕΤΑΠΤΥΧΙΑΚΟ ΠΡΟΓΡΑΜΜΑ ΣΠΟΥΔΩΝ**

**ΕΙΔΙΚΕΥΣΗ :** **«Εκπαιδευτικά Προγράμματα και Υλικό (Συμβατικές και e-Μορφές): Πολιτικές και Πρακτικές»**

**Ακαδημαϊκό έτος 2019-2020 [Εαρινό εξάμηνο]**

**Μάθημα : «Μεθοδολογία Εκπαιδευτικής Έρευνας: Ποιοτικές Προσεγγίσεις**»

**Διδάσκουσα: Δέσποινα Τσακίρη, Καθηγήτρια**

**ΕΡΓΑΣΙΑ**

**ΕΚΠΟΝΗΣΗ ΕΝΟΣ ΕΡΕΥΝΗΤΙΚΟΥ ΣΧΕΔΙΟΥ ΚΑΙ ΑΞΙΟΠΟΙΗΣΗ ΤΗΣ ΠΟΙΟΤΙΚΗΣ ΜΕΘΟΔΟΥ ΣΤΗΝ ΔΙΑΜΟΡΦΩΣΗ ΠΡΩΤΟΚΟΛΛΟΥ ΣΥΝΕΝΤΕΥΞΗΣ ΚΑΙ ΔΙΕΞΑΓΩΓΗ ΜΙΑΣ ΑΤΟΜΙΚΗΣ ΣΥΝΕΝΤΕΥΞΗΣ**

**Συστάσεις για τη σύνταξη της εργασίας (Εαρινό εξάμηνο 2019-2020)**

Αφού μελετήσετε προσεκτικά το συνοδευτικό κείμενο καλείστε να διαμορφώσετε ένα σχέδιο εμπειρικής έρευνας το οποίο θα διερευνά το πεδίο **των πολιτικών της συμπερίληψης και των επιπτώσεων της στην κοινωνική και σχολική ένταξη των μαθητών.** (Πρωτοβάθμιας ή δευτεροβάθμιας).

Συγκεκριμένα καλείστε να παρουσιάσετε και να τεκμηριώσετε με σαφήνεια και πληρότητα, έχοντας μελετήσει το συνοδευτικό κείμενο (κείμενο εργασίας) τα εξής :

1. **Την διατύπωση του υπο-διερεύνηση θέματος**
2. **Το στόχο του ερευνητικού σχεδίου σας**
3. **Τα ερευνητικά σας ερωτήματα**
4. **Το μεθοδολογικό πλαίσιο για τη συλλογή του εμπειρικού υλικού της ερευνάς σας και συγκεκριμένα να διαμορφώσετε το ερευνητικό σας εργαλείο ήτοι, ένα πρωτόκολλο συνέντευξης, να διεξάγετε την συνέντευξη και να την απομαγνητοφωνήσετε.**
5. **Την αποτίμηση της διαδικασίας διεξαγωγής της συνέντευξης ως προς τις συνθήκες διενέργειας της, ως προς την καταλληλότητα του πρωτοκόλλου συνέντευξης και ως προς τον τρόπο αξιοποίησής του.**

**Διευκρινήσεις : Η Έκταση της εργασίας είναι: 1.000 λέξεις.**

1. **Σε αυτές τις σελίδες δεν συμπεριλαμβάνεται η απομαγνητοφώνηση της διενεργηθείσας συνέντευξης**
2. **Στην εν λόγω έκταση θα πρέπει να συμπεριλάβετε και ένα εισαγωγικό μέρος στον οποίο θα προσδιορίζετε το ερευνητικό πρόβλημα και θα τεκμηριώνετε το επιστημονικό ενδιαφέρον του θέματος**